**[Tájékoztató a Magyar Mérnöki Kamara energetikai auditorokra és energetikai auditáló szervezetekre vonatkozó regisztrációs tevékenységével kapcsolatos tudnivalókról](https://www.mmk.hu/tudastar/hirek/energetikai-audit-vizsga;jsessionid=4A56B77B90DECB3CE9B06EA1B0A5586B)**

**Előzmények**

A Magyar Mérnöki Kamara (MMK) 2015. június 26-án energetikai auditorokat és energetikai auditáló szervezeteket regisztráló szervezet működési engedélye iránti kérelmet terjesztett elő a Magyar Energetikai és Közmű-szabályozási Hivatalnál (MEKH).

Az energiahatékonyságról szóló 2015. évi LVII. törvény (Eht.) értelmében regisztráló szervezet kizárólag köztestület lehet.

A jogszabályi előírások teljesítése alapján 2015. szeptember 18-án az MMK megkapta a MEKH 5543/2015. számú engedélyező határozatát a regisztrálási tevékenységgel kapcsolatos teendők ellátására. A tevékenység engedélyezéséről szóló tájékoztatást a MEKH honlapján is közzéteszi/közzétette.

Az MMK a regisztrálással kapcsolatos tevékenységek körében többek között

* szakmai vizsgát és felkészítő tanfolyamot szervez,
* fogadja a kérelmeket az auditori tevékenység regisztrálása céljából,
* megvizsgálja a benyújtott dokumentumokat és a jelentkezők szakmai gyakorlatát,
* döntéshozatal céljából továbbítja a hozzá benyújtott iratokat, az eljárás során keletkezett dokumentumokat, valamint a vizsgaeredményt a MEKH felé,
* a tevékenységgel kapcsolatban időszakos jelentéseket, értékeléseket készít.

**Auditori tevékenység végzésének feltételei**

Az Eht. értelmében az energetikai auditálási tevékenységet az a természetes személy folytathat, aki  
a) büntetlen előéletű,  
b) rendelkezik a jogszabályban meghatározott szakirányú végzettséggel,  
c) rendelkezik legalább 5 év, energetikai területen végzett mérnöki szakmai gyakorlattal,  
d) valamely, a 24. alcím szerinti regisztráló szervezet által szervezett energetikai auditori szakmai vizsgát teljesítette,  
e) az energetikai auditálási tevékenység folytatásának szándékát a Hivatalnak bejelentette, a regisztrációs díjat megfizette és  
f) nem áll a jogszabály szerinti tilalom alatt.  
  
A részletes feltételeket az Eht. és annak végrehajtási rendelete tartalmazza.

**A szakmai vizsga**  
  
Az Eht. értelmében a regisztráló szervezet a szakmai vizsgát jelentkező esetén legalább negyedévente köteles megszervezni, továbbá köteles a szakmai vizsgára felkészítő tanfolyamot szervezni és a tanfolyamot meghirdetni, valamint jelentkező esetén a tanfolyamot évente legalább egy alkalommal lefolytatni.  
  
Az Eht. szerint a szakmai vizsga teljesítése előfeltétele az energetikai auditálási tevékenység folytatásának szándékára vonatkozó bejelentésnek.

**Vizsganaptár**

A jogszabályi előírásoknak megfelelően az MMK összeállította a szakmai vizsga év végéig terjedő [vizsganaptárát.](http://mmk.hu/e-mernok/vizsganaptar) 

2015. szeptember 30. 10:00 (szerda)  
  
2015. október 07. 10:00 (szerda)  
        12. 10:00 (hétfő)  
        14. 10:00 (szerda)  
        19. 10:00 (hétfő)  
        28. 10:00 (szerda)  
  
2015. november 04. 10:00 (szerda)  
        09. 10:00 (hétfő)  
        11. 10:00 (szerda)  
        16. 10:00 (hétfő)  
        18. 10:00 (szerda)  
        23. 10:00 (hétfő)  
        25. 10:00 (szerda)  
  
2015. december 02. 10:00 (szerda)  
        07. 10:00 (hétfő)  
        09. 10:00 (szerda)  
        14. 10:00 (hétfő)

**Jelentkezés a szakmai vizsgára**  
  
A szakmai vizsga helyszíne: 1094 Budapest, Angyal utca 1-3. földszint, vizsgaterem  
  
A szakmai vizsgára jelentkezni a következő módokon lehet:

1. személyesen a Magyar Mérnöki Kamaránál (1094 Budapest, Angyal utca 1-3. II. em.) a Kamara [honlapjáról](http://mmk.hu/szolgaltatasok/energetikai-audit) letöltött és kitöltött jelentkezési űrlap benyújtásával.

2. a Kamara honlapjáról letöltött és kitöltött [jelentkezési űrlap](http://mmk.hu/szolgaltatasok/energetikai-audit) postai küldeményként történő feladásával a Magyar Mérnöki Kamara címére (1094 Budapest, Angyal utca 1-3.),

3. a Kamara honlapjáról letöltött és kitöltött [jelentkezési űrlap](http://mmk.hu/szolgaltatasok/energetikai-audit) elektronikus küldeményként a deak.andrea@mmk.hu kamarai e-mail címre történő megküldésével.

4. elektronikus úton a Kamara honlapján található elektronikus [jelentkezési felület](http://mmk.hu/e-mernok/vizsganaptar) kitöltésével  
  
A jelentkezőnek a vizsganaptárból az energetikai auditori szakmai vizsgára kell jelentkeznie. A vizsgára jelentkezés határideje a vizsga napját megelőző 5. nap.

A szakmai vizsgával kapcsolatos tudnivalók az alábbi [linken](http://mmk.hu/szolgaltatasok/energetikai-audit) érhetők el.

**A regisztrációs díj megfizetése**

Az energetikai auditálási tevékenység folytatásának szándékára vonatkozó bejelentésnek további feltétele a regisztrációs díj megfizetése.

Az Eht. értelmében külön jogszabály állapítja meg az energetikai auditorok és energetikai auditáló szervezetek által fizetendő regisztrációs és nyilvántartási díj összegét, megfizetésének módját és a visszatérítésére vonatkozó szabályokat. Amint a jogszabály megjelenik, ezt és hatályba lépésének időpontját honlapunkon közzétesszük.

Az energetikai auditálási tevékenység folytatásának szándékára vonatkozó bejelentés csak a hatályba lépést követően tehető meg.

Fontos ugyanakkor, hogy jogszabály rendelkezéseire és a 2015. december 5-i határidőre vonatkozó átmeneti rendelkezésre tekintettel a szakmai vizsgáztatást az MMK megkezdje.

**A felkészítő tanfolyam**

A jogszabály értelmében az MMK a szakmai vizsgára felkészítő tanfolyamot köteles szervezni és a tanfolyamot meghirdetni, valamint jelentkező esetén a tanfolyamot évente legalább egy alkalommal lefolytatni. A felkészítő tanfolyam elvégzése nem feltétele a szakmai vizsgára történő jelentkezésnek. A felkészítő tanfolyam tervezett időpontjai:

2015. október 26. hétfő  
2015. november 23. hétfő  
2015. december 10. csütörtök

A fentiekkel kapcsolatos kérdésükkel Deák Andreához fordulhatnak a 06-1-455-70-82 telefonszámon, vagy a deak.andrea@mmk.hu e-mail címen.  
  
Magyar Mérnöki Kamara  
regisztráló szervezet